Δεν είναι καθόλου ξεκάθαρο γιατί επιλέγουν ηθελημένα ή μη να προωθούν όλες τις άλλες ΑΠΕ, φωτοβολταϊκά, αιολική κλπ και συνεχώς παραλείπουν τα βιοκαύσιμα, αντίθετα με όλες τις άλλες ευρωπαϊκές χώρες που πασχίζουν εδώ και χρόνια όχι μόνο να αυξήσουν την εγχώρια παραγωγή τους αλλά και να ενισχύσουν τις υποδομές ώστε να μπορούν να απορροφηθούν σε όσο περισσότερες εφαρμογές γίνεται. Αυτοί έχουν πιάσει το νόημα. Ξέρουν πόσο καλά είναι τα βιοκαύσιμα και για το περιβάλλον αλλά και για την οικονομία. Στην Ελλάδα φαίνεται να έχουμε άλλο καθεστώς ή θεωρεί η κυβέρνηση ότι αυτοί που ασχολούνται με την παραγωγή των βιοκαυσίμων δεν είναι αρκετά «ισχυροί» παίχτες ή ότι τα δικά τους συμφέροντα δεν συμβαδίζουν με αυτά της κυβέρνησης. Γιατί δεν εξηγείται αλλιώς, εάν δεν εξυπηρετούνται συγκεκριμένα συμφέροντα.